
V ORGANIH DRŽAVNE UPRAVE – RAZVIJAMO KOMPETENCE PRIHODNOSTI
Oktober 2025

Spoštovani sodelavci in sodelavke!
V oktobru smo nadaljevali z intenzivnim delom na pilotnih projektih na štirih organih: Statističnem uradu Republike Slovenije, Ministrstvu za javno upravo, Tržnem inšpektoratu Republike Slovenije in Upravni enoti Kranj. Namen pilotnih projektov je preizkusiti procese prepoznavanja in razvoja potencialov ter naslednikov v državni upravi. Potekajo po dveh vzporednih procesih: pilot A vključuje določanje ključnih delovnih pozicij in pripravo metodologije za opredelitev naslednikov, pilot B pa prepoznavanje in razvoj zaposlenih z vodstvenim potencialom. Na vseh pilotnih organih so potekali sestanki s kadroviki in vodji, s katerimi smo uskladili izvedbene korake. Poleg tega smo na organih izvajali tudi druge aktivnosti, med drugim oblikovanje nabora potencialov/naslednikov in presojo kompetenc, motivacije in rezultatov zaposlenih s pomočjo BARS lestvice. BARS (ang. Behaviorally Anchored Rating Scale) je metoda presoje, ki temelji na opisu konkretnih vedenj zaposlenih, povezanih z uspešnostjo pri delu.

AI-generated content may be incorrect.]Na Upravni enoti Kranj, kjer poteka pilot B, so vodje po uvodnih predstavitvenih aktivnostih svoje zaposlene presojali na podlagi konkretnih primerov vedenja pri delu. Sledili so usklajevalni sestanki z vodstvom organa in kadrovskimi strokovnjaki, kjer so skupaj pripravili seznam najbolj perspektivnih kadrov. Ti se bodo nadalje udeležili psiholoških testiranj in kompetenčnih intervjujev, s katerimi bodo prepoznana njihova močna področja in razvojni potencial.Predstavitev aktivnosti pilota B kandidatom na UE Kranj

Projekt pomembno prispeva k oblikovanju sistematičnih pristopov prepoznavanja vodstvenega potenciala in naslednikov, ki bodo v državni upravi pripravljeni za ključne vloge prihodnosti. 

Projektna skupina Ministrstva za javno upravo, Direktorata za javni sektor

